Daredevil: Born Again

| Daredevil: Born Again |
| --- | --- |

Tyyli:   lakidraama  rikosdraama  supersankari  toiminta 
Kestoaika:  47–60 min
Luoja(t):   Dario Scardapane  Matt Corman  Chris Ord 
Perustuu:  Stan Leen ja Bill Everettin sarjakuvaan Daredevil
Showrunner(it):  Dario Scardapane
Pääosissa:   Charlie Cox  Vincent D’Onofrio  Margarita Levieva  Deborah Ann Woll  Elden Henson  Wilson Bethel  Zabryna Guevara  Nikki M. James  Genneya Walton  Arty Froushan  Clark Johnson  Michael Gandolfini  Kamar de los Reyes  Ayelet Zurer  Jon Bernthal 
Alkuperämaa:  Yhdysvallat
Alkuperäiskieli:  englanti
Verkko:  Disney+
Esitetty:  2025-3-44. maaliskuuta 2025 –  jatkuu edelleen
Tuotantokausia:  1
Jaksoja:  3
Tuotanto
Tuottaja(t):  Rudd Simmons
Vastaava(t) tuottaja(t):   Justin Benson  Aaron Moorhead  Matt Corman  Chris Ord  Dario Scardapane  Chris Gary  Sana Amanat  Brad Winderbaum  Louis D’Esposito  Kevin Feige 
Ohjaaja(t):   Justin Benson  Aaron Moorhead 
Säveltäjä(t):  The Newton Brothers
Leikkaaja(t):   Cedric Nairn-Smith  Melissa Lawson Cheung  Stephanie Filo 
Kuvaaja(t):   Hillary Fyfe Spera  Pedro Gómez Millán 
Tuotantoyhtiö(t):  Marvel Television
Levittäjä:  Disney Media Distribution
Aiheesta muualla
IMDb 
Daredevil: Born Again on yhdysvaltalainen Dario Scardapanen, Matt Cormanin ja Chris Ordin luoma Disney+-tilausvideopalveluun julkaistu supersankarisarja, joka perustuu Marvel Comicsin Daredevil-sarjakuvahahmoon. Se on Marvel Cinematic Universen (MCU) kolmastoista Marvel Studiosin tuottama ja toinen ”Marvel Television”-nimikkeellä julkaistu televisiosarja, jakaen tarinallisen jatkumonsa elokuvien ja muiden televisiosarjojen kanssa. Se on myös toinen Daredeviliin keskittyvä MCU:hun sijoittuva sarja entisen Marvel Television -tuotantoyhtiön Netflix-sarja Daredevilin (2015–2018) jälkeen. Scardapane toimii sarjan showrunnerina, Justin Bensonin ja Aaron Moorheadin johtaessa sarjan ohjaajien tiimiä.
Charlie Cox palaa Marvelin Netflix-sarjoista näyttelemään Matt Murdockia / Daredeviliä. Sarjassa näyttelevät myös Vincent D’Onofrio, Margarita Levieva, Deborah Ann Woll, Elden Henson, Wilson Bethel, Zabryna Guevara, Nikki M. James, Genneya Walton, Arty Froushan, Clark Johnson, Michael Gandolfini, Kamar de los Reyes, Ayelet Zurer ja Jon Bernthal. Sarjan kehitystyö aloitettiin maaliskuussa 2022, ja Matt Corman ja Chris Ord palkattiin pääkäsikirjoittajiksi toukokuussa. Born Again julkistettiin virallisesti saman vuoden San Diego Comic-Con Internationalin aikana, ja ensimmäisen tuotantokauden oli tarkoitus olla 18 jaksoa pitkä sekä tyyliltään vähemmän synkkä kuin Netflix-sarja. Sarjan nimi viittaa Frank Millerin ja David Mazzucchellin samannimiseen sarjakuvatarinaan. Kuvaukset alkoivat maaliskuun 2023 alussa, mutta ne keskeytettiin kesäkuussa Hollywoodin käsikirjoittajien lakon 2023 vuoksi.
Syyskuun lopulla, Marvel Studios päätti tehdä isoja luovia muutoksia sarjaan, erottaen Cormanin ja Ordin sekä sarjan alkuperäiset ohjaajat, vaikka Michael Cuesta, Jeffrey Nachmanoff ja David Boyd kreditoitiin yhä ohjaamiinsa jaksoihin. Seuraavan kuukauden aikana Scardapane palkattiin showrunneriksi sekä Benson ja Moorhead uusiksi ohjaajiksi. Samalla sarjasta päätettiin tehdä jaksollisempi, ja sen tarina muutettiin olemaan enemmän yhteydessä Netflix-sarjan kanssa. Lisäksi, 18 jaksosta koostuva ensimmäinen tuotantokausi jaettiin kahdeksi erilliseksi tuotantokaudeksi. Ensimmäisen tuotantokauden kuvaukset jatkuivat jälleen tammikuussa 2024, ja sarjan ensimmäiseen tuotantokauden saatiin kuvattua huhtikuuhun 2024 mennessä. Toisen tuotantokauden kuvaukset alkoivat helmikuun 2025 lopulla.
Daredevil: Born Againin ensimmäinen tuotantokausi koostuu yhdeksästä jaksosta, jotka julkaistiin Disney+:aan 4. maaliskuuta – 15. huhtikuuta 2025, osana MCU:n viidettä vaihetta. Sarjan toinen tuotantokausi koostuu kahdeksasta jaksosta, jotka tullaan julkaisemaan vuonna 2026, osana MCU:n kuudetta vaihetta. Sarja on myös Marvel Studiosin toinen televisiosarja, jonka ikäraja on Yhdysvalloissa TV-MA (Suomessa 18). Lisäksi on tekeillä Bernthalin hahmoon, Frank Castleen / Tuomariin, keskittyvä Disney+-spesiaali.